Hoorn, Kleine Noord 29, Noord Holland 2 foto's
Huis met 19e eeuwse gevel met grote vensters en zeer groot rond dakvenster boven dwarskap. Lees verder >>
Hoorn, Kleine Noord 20, Noord Holland 1 foto
Huis met gepleisterde ingezwenkte halsgevel, XVIII B. Lees verder >>
Hoorn, Dubbele Buurt 1, Noord Holland 1 foto
Huis met gepleisterde trapgevel, XVIII. Lees verder >>
Hoorn, Kruisstraat 15, Noord Holland 1 foto
HUIS met smal trapgeveltje XVII, pui XVIII. Lees verder >> cecilia@lombard – Cecilia Lombard
Posts by cecilia@lombard
Italië, kerk, reis, Sisilië, vulkaan
11th Desember 2015 Leave a Comment Written by cecilia@lombard
Saterdag 27 Junie 2015
Vrydag nag het ons ‘n oornagtrein van Rome af na Reggio di Calabria gevat. Ons kon ‘n trein tot in Sisilië gevat het – die trein gaan letterlik met ‘n veerboot oor die Straat van Messina! – maar my suster wou twee antieke Griekse bronsstandbeelde in Reggio sien: die Riace bronsstandbeelde. Hulle is die moeite werd om te gaan kyk en bleikbaar ‘n mylpaal in die ontwikkeling van kuns: realisties, maar ook effens veridealiseerd. Die detail is ongelooflik en die gietproses sal nie nou oorgedoen kon word nie.
Riace bronze statue (1) (Reggio di Calabria) Riace bronze statue (2) (Reggio di Calabria)
Omdat dit Saterdag was en die veerbote anders loop, moes ons van Reggio af teruggaan na Villa San Giovanni om ‘n boot te kry na Messina. In Messina het ons ‘n trein gevat na Taormina, ‘n dorpie op die ooskus van Sisilië.
Die kus daar het ‘n smal strook teen die see en dan ‘n krans op na die res van die dorp bo, baie soos dit by Sorrento was. Ons het ‘n bus gekry van Taormina-stasie boontoe en die geluk getref dat die hotel wat ons oor die internet geboek het, reg oorkant die busterminaal is.
Dit was ‘n lang dag. Ek sal eerder nie uitwei oor tasse sleep van treinstasies na museums, van museums na hawens en van hawens na treinstasies toe nie… In die tweede helfte van ‘n reis wil mens seker maar gewoonlik geld spaar waar jy kan, om seker te maak jy kan doen wat jy eintlik wil.
beelde, beeldhouwerk, geskiedenis, Italië, kuns, reis
beelde, beeldhouwerk, bronsbeelde, Italië, Messina, oornagtrein, Reggio di Calabria, reis, Riace bronse, Sisilië, Straat van Messina, Taormina, trein, veerboot
1st Desember 2015 Leave a Comment Written by cecilia@lombard
Ons het by Orvieto oppad van Venesië na Rome aangedoen. Dis ‘n stad wat al uit Etruskiese tye (voor Romeinse tye) dateer en die ou gedeelte is bo-op ‘n heuwel met kranse regrondom. Ons is met ‘n funicolare boontoe, wat ‘n soort kabelkar op ‘n baie styl spoor is.
My indruk van die ou gedeelte is die van ‘n dorpie met nou klip straatjies, ‘n groot kerk en baie klein winkeltjies. Daar is ‘n hele ondergrondse stad ook, gebou as terugval in tye van aanval. Mens kan ‘n toer van dit neem, maar ek en my suster het daarteen besluit. Nou, natuurlik, is ek spyt ons het nie. Sal maar moet teruggaan ;).
Vir die foto’s het ek weer by die standaard 50mm lens gebly. Mens kom nogal ver daarmee! Die katedraal is daarom ‘n 2-dimensionele panorama, wat Photoshop nogal goed aanmekaar kan sit. Nota aan self: onthou om met die volgende panorama seker te maak jy het die hele ding afgeneem!
En, ja, ek wonder nou nog hoekom daar ‘n standbeeld van ‘n vlieënde koei op die katedraal is…
Panorama of the Orvieto Cathedral A flying cow statue on the cathedral (Orvieto) Detail on the cathedral (Orvieto) A stuffed wild boar's head outside a shop (Orvieto)
beelde, beeldhouwerk, foto, foto's, geskiedenis, Italië
50mm, etruskiese, funicolare, geskiedenis, Italië, ondergronds, Orvieto, panorama, reis, rome, venesië, vlieënde koei
28th November 2015 Leave a Comment Written by cecilia@lombard
Woensdag 24 Junie 2015
Van Verona af is ons na Venesië, waar ons in ‘n hotel op die vasteland geslaap het en die volgende dag na die ou gedeelte op die eilande toe is. Venesië is bekend vir sy kanale, gondola’s, kantwerk, glaswerk en Piazza San Marco, maar as jy dit als gesien het, is daar nog baie ander goed ook.
Ons het vanaf die busstaanplek die ou stad in geloop – want karre word nie toegelaat nie – oor brûe en deur klein pleintjies, en net so af van die groot oopte van Piazza San Marco die dag met ‘n gondolarit begin.
Dit was heerlik ontspannend en ‘n totale ander kant van die ou stad. Waar ons vroeër op die bruggies vir die bote op die kanale staan en kyk het en foto’s geneem het, is daar nou van ons foto’s geneem vanaf die bruggies deur ander toeriste. Die rit was beslis die moeite werd. Een nota om te onthou: ons was vroeg daar, so dit was nognie besig nie en ons rit was langer. Teen die tyd dat ons weer vasgemeer het (so halfuur later) was daar al baie meer mense wat wag in die toue.
Daarvanaf kantwinkel toe: eers ‘n kantmaak demonstrasie, toe ‘n koopsessie. Die handgemaakte kantindustrie word deur die staat gesubsidieer deesdae, so daar was darem ‘n paar goed wat ons kon bekostig, maar dit was nogsteeds uit ‘n moderne, Suid-Afrikaanse, alles-in-fabrieke-gemaak oogpunt, duur. Daar was ook ‘n wye verskeidenheid tipes kant te koop: kloskant, borduurwerk, hekel, tatting en Venesiese naaldkant.
Daarvanaf glaswinkel toe en ook eers ‘n demonstrasie (van glasblaas), toe ‘n koopsessie. Dis nou een plek waar jy baie versigtig met ‘n rugsak deur loop om niks van die rakke en rakke glasgoed af te stamp nie… Duur uit ons oogpunt uit. Baie.
Maar ook ongelooflike werke, onder andere ‘n groot, pragtige pegasus beeld.
Na die glas plek is die groep uitmekaar in alle rigtings in en ek en my suster het die res van die tyd rondgewandel, verdwaal en geskenke en aandenkings gekoop. Baie van die glas goed wat goedkoop beskikbaar is, is nie regte Venesiese glas nie, maar uit China. Ah, wel. Nogsteeds herinneringe.
A canal in Venice A trash boat (Venice) Masks in a shop window (Venice) A gondola (Venice) The old bridge (Venice) The grand canal (Venice) An old water point (Venice) In a gondola (Venice) In a gondola (Venice) A gondolier (Venice) In a gondola (Venice) St Mark's squre (Venice)
aandenkings, geskiedenis, glasblaas, Italië, kant, kantmaak, reis
glas, glasblaas, glaswerk, gondola, Italië, kanale, kant, kantmaak, reis, venesië
Italië: Garda en Verona
25th November 2015 Leave a Comment Written by cecilia@lombard
Dinsdag 23 Junie 2015
Van La Spezia is ons met ons bus na die Gardameer en met ‘n veerboot (bus en al) na Garda, waar ons middagete geëet en die eende gevoer het het:
A duck in the water (Garda) Garda
Die meer is diep (tot 350m) en deur gletsers gevorm.
Vandaar na Verona, die stad waar Romeo en Juliette afspeel en waar Dante opgeëindig het nadat hy uit Florence verban is.
Eerste wat ons na kyk is die Romeinse amfiteater, wat so paar jaar voor die Colosseum gebou is. Waar die Colosseum nog sy dubbelmuur struktuur het, staan net ‘n klein gedeelte van die buitenste muur hier. Hulle was besig om die amfiteater reg te maak vir ‘n operafees en buite het rekwisiete rondgestaan met ‘n Egiptiese tema. Dalk vir Aïda?
Daar is baie van Romeo en Juliette te sien met Juliette se balkon (in 1932 gebou…) en haar standbeeld en dan ook natuurlik al die aandenkings.
Ek en my suster het eintlik net rondgeloop, foto’s geneem en geskenke vir die mense by die huis gesoek.
The Roman amphitheatre (Verona) Juliet's balcony (Verona) The statue of Juliet in Verona A statue of Dante (Verona)
Italië: La Spezia en Cinque Terre
12th November 2015 Leave a Comment Written by cecilia@lombard
La Spezia is ‘n hawestad op die noord-westelike kus van Italië. Ons het dit meestal as basis gebruik om die Cinque Terre te verken. Die Cinque Terre is vyf (daarom “cinque”) kusdorpies wat baie gewild is onder toeriste en net bereik kan word deur wandelpaaie, treine of bote as gevolg van die steil kus. Ek en my suster het by die treine gebly en bietjie in van die dorpies self gestap, maar dis al. Nogsteeds baie seer voete gehad van al die ongewone stap.
Monterosso (Cinque Terre) (1) Monterosso (Cinque Terre) (2) Monterosso (Cinque Terre) (3)
Cinque Terre, La Spezia, stap, trein
Italië: Lucca en Pisa
11th November 2015 Leave a Comment Written by cecilia@lombard
Sondag 21 Junie 2015
Lucca is ‘n stad in Toskane waar die historiese middestad al van Romeinse tye dateer, met uitbreidings uit die Middeleeue en Renaissance. Die muur rondom is uit die Renaissance en daarom dik, laer as in die Middeleeue en breed genoeg om op te gaan stap en selfs met ‘n kar te ry. Dis gebou om kanonvuur te keer (van die Florentyne!) eerder as massiewe klippe. Lucca is baie rustig, en blykbaar gewoonlik so, al is dit nie Sondag nie. Hulle ry ook eerder fietse as scooters :).
The statue of Puccini in Lucca Exposed history (Lucca) Bicycles (Lucca) Defensive walls (Lucca) On the town walls (Lucca)
Van Lucca af is ons na Pisa, wat se hoof – en eintlike enigste, volgens ons toergids – toeriste aantreklikheid die leunende toring op die Piazza del Duomo is. In kontras met die foto’s wat mens gewoonlik sien, staan die toring nie alleen nie, maar is omring met geboue, onder andere die Pisa Katedraal, ‘n doopkapel, begraafplaas en hospitaal. En was daar mense!
The Tower of Pisa ond surrounding buildings (Pisa)
Na Pisa, is ons na La Spezia, waar ons die aand geslaap het en daarna die Cinque Terre verken het. Meer daaroor in die volgende blog.
geskiedenis, Italië, reis
Cinque Terre, kanonvuur, La Spezia, Lucca, Middeleeue, muur, Pisa, Renaissance, Romeine, Romeinse, toring
beelde, beeldhouwerk, geskiedenis, Italië, kuns, reis, skilderye
Accademia, beelde, beeldhouwerk, Dante, Dawid, geskiedenis, kuns, Medici, Michelangelo, Ponte Vecchio, Tadisionele sokker, Uffizi